Disen skole

**Referat fra driftsstyremøte på**

**Disen skole mandag 25. september 2023 kl. 16:45**

Møtegruppe: Driftsstyret

Møteleder: Anders Brunland  
Møtested: Disen skole, personalrommet  
Møtetid: mandag 25.09.23 kl. 16.45  
Saksfremlegg: Birgitte A. Stub

Referent: Geir Ueland

**Til stede:** Anders Brunland (forelder), Elisabeth Vorin Haaland (ansatt), Hilde Olesen (vara ansatt), Hanne Lyssand (politiker), Anders Mamen (politiker), Terje Olav Moen (politiker) nestleder

**Fra Disen skole:** Birgitte Arctander Stub, rektor, Geir Ueland ass. Rektor, Hanne Løvberg, AKS leder

**Forfall:** Julie Barknæs (politiker), Evelyn Ringen (politiker), Henriette F.V. Torgersen (forelder)

**Saksliste:**

**25/23** **Godkjenning av innkalling og referat fra møtet 23. mai 2023**

**Vedlegg:** Forslag til referat fra møtet 23. mai 2023

**Vedtak:** Driftsstyret godkjente innkallingen og referatet fra 23. mai 2023.

**26/23 Nytt fra skole/AKS**

Muntlig informasjon fra skolen og AKS.

Det har vært en god start på skole og aks. Vi opplever noen økende tendens av barn med behov for ekstra tilrettelegging på grunn av personlige vansker, herunder elever med bekymringsfullt høyt fravær.

Fem nye lærere på skole (fire nyutdannede og en med erfaring)

AKS har vært på seminar – faglig og som sosialt tiltak. Seminaret var planlagt fra i fjor. AKS skal ha åpen dag i uke 42. Bemanningen er økt – mange elever som krever tett oppfølging (en til en). Planlegges å redusere vikarbruken.

**Vedtak:** Driftsstyret tok skolens informasjon til orientering.

**27/23 Nytt for skoleåret 2023/2024**

Se sak 26

**28/23 Økonomi skole og AKS**

Rektor og AKS-leder redegjør for økonomi for skole og AKS, med tertialrapportering til UDA.

Skole

* UDE100 Driftsrapport august 2023
* Tertialrapport august 2023

Skolen kjører med en stram økonomistyring. Bare det nødvendige blir handlet inn. Skolen opplever en del opp og ned i styringen, regnskapet endrer seg noe fra periode til periode. Vi merker at vi ikke får kompensert fullt for økninger i lønn. Store kostnader til strøm. Skolen har betalt ned gjelden som ble tatt opp til innkjøp av læringsbrett 1:1.

AKS

* UDE100 Driftsrapport august 2023
* Tertialrapport august 2023
* Forklaringer til økonomi

Mindreforbruket fra i fjor er brukt opp på seminaret. Med budsjettjusteringer så regner AKS med å nærme seg null, selv om prognosen viser et lite merforbruk.

**Vedtak:** Driftsstyret tok skole/AKS sin redegjørelse til orientering, og godkjente tertialrapporten

**29/23 Strategisk plan**

Gjennomgang av målene i planen og hvor vi er i løypa.

1. Grunnleggende ferdigheter – grunnlaget for alt skolearbeidet vi driver med
2. Dybdelæring – læringsdelen, faglige sammenhenger, på tvers av fag
3. Medvirkning – dialog og medbestemmelse, elevenes valg av metoder, gruppearbeid
4. Hjelp til elever som sliter faglig – en ansatt som følger opp spesialundervisningen, SNO (særskilt norsk) og dysleksi, en pedagogisk gruppe som skal kartlegge og komme med adekvate råd og tips til arbeid med elever som blir hengende etter.
5. Fellesskap og inkludering – trygg læring, elevenes sosiale trening, trygt klassemiljø og fellesskapende didaktikk.

**Vedtak:** Driftsstyret ber om at punktene fra elevundersøkelsen tas inn i punktet om elevmedvirkning. Driftsstyret tok skolens gjennomgang til orientering

“Jeg gleder meg til å gå på skolen”

“Opplever du at lærerne dine bryr seg om deg”

“Får du lekser som du greier å gjøre på egenhånd”

“Vurdering for læring – får du tilbakemeldinger som hjelper deg videre”

**30/23 Årsplan for driftsstyret**

Hva ligger foran oss?

Vi så på om det er noe nytt som skal inn eller noe som skal justeres. Medarbeiderundersøkelsen tas inn når tallene er klare. Få med noe rundt lærernes behov for «verktøy», datamaskiner osv. for å få gjort jobben sin.

Årshjulet ligger som en rettesnor for de ulike møtene gjennom året.

Neste møte blir det siste med dette driftsstyret. Etter det skal noen slutte og det skal oppnevnes nye politikere.

**31/23** **Eventuelt**

Meldes under sak 25/23

Det var ingen saker til eventuelt

Neste møte blir tirsdag 21.11.23. Før møtet blir det møte med

skolemiljøutvalget.